ལུགས་འདིའི་གཞུང་ནི་མདོ་སྡེ་དགོངས་འགྲེལ་དང་།ས་བཅུ་པའི་མདོ།ལང་ཀར་གཤེགས་པའི་མདོ་སོགས་ལ་བརྟེན།བྱམས་ཆོས་སྡེ་ལྔ་དང་།ས་སྡེ་ལྔ།སྡོམ་རྣམ་གཉིས།ཊ་ཀ་ར་ཎ་སྡེ་བརྒྱད་དེ་བྱམས་པ་དང་འབྲེལ་བའི་ཆོས་ཉི་ཤུ་ཡང་སེམས་ཙམ་པའི་བརྟེན་སའི་གཞུང་ཡིན།སེམས་ཙམ་པ་ལ་དབྱེ་ན།ལུང་གིི་རྗེས་འབྲང་དང་།རིགས་པའི་རྗེས་འབྲང་གཉིས།ཡང་རྣམ་རྫུན་པ་དང་རྣམ་བདེན་པ་གཉིས།ས་སྡེ་ལ་སོགས་པ་གཞུང་གཙོ་སྨྲ་བ་རྣམས་ལུང་གི་རྗེས་འབྲང་དང་།ཚད་མ་སྡེ་བདུན་སོགས་གཙོ་བོ་སྨྲ་བ་ལ་རིགས་པའི་རྗེས་འབྲང་གི་སེམས་ཙམ་པ་ཡིན།དྲང་ངེས་འབྱེད་ཚུལ་ལ་འཁོར་ལོ་དང་པོ་གཉིས་དྲང་དོན་དང་།འཁོར་ལོ་ཐ་མ་ངེས་དོན་གྱི་མདོ་ལ་བཞེད།དེ་ཡང་ཆོས་རྟོན།དོན་ལ་རྟོན།ངེས་དོན་ལ་རྟོན།ཡེ་ཤེས་ལ་རྟོན་པ་སྟེ་བཞི་པོ་དེ་ལ་རྟོན་ནས་དྲང་ངེས་འབྱེད་པ་ཡིན་ནོ།།